Sixtus Beckmesser
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk før 1600,Internasjonale klassiske komponister og verker før 1600
Sixtus Beckmesser var en tysk mestersanger fra Nürnberg som hørte til kretsen rundt Hans Sachs. Av hans verker, som lenge var populære, er bare et dikt til Maria bevart.
I Richard Wagners opera Mestersangerne i Nürnberg (1868) har Beckmesser blitt den pedantiske formalist som tviholder på de gamle reglene for diktekunsten; dette kan imidlertid ikke belegges hos den historiske Beckmesser. Kritikeren Eduard Hanslick oppfattet Wagners figur som en parodi på sin egen kritikergjerning. Les mer i Store norske leksikon musikk i Tyskland mestersangere musikk i renessansen